Dalai Lama - Astrodienst Guest user u1358860840
29-Mar-2017, 00:15 UT/GMT Dwaalleer - www.bybelkennis.co.za
by Coen Slabber · Published 09/06/2015 · Updated 28/04/2015
Christ is much more powerful to save, than Adam was to destroy. —Johannes Calvyn
“A new Gospel is being taught today. This new gospel is perplexing – it omits Jesus and neglects the cross” (Dawid W. Jones en Russell S. Woodbridge – Health, Wealth and Happiness).
Vals leermeesters kry ons oral. Dit is nie iets nuut in die kerk nie. Paulus waarsku reeds die ouderlinge van Efese: Ek weet dat daar na my vertek wrede wolwe onder julle sal indring, en hulle sal die kudde nie ontsien nie. Ja, uit julle eie geledere sal daar mense na vore kom wat met leuens die gelowiges agter hulle aan sal probeer verlei (Handelinge 20:29 – 30). As ons 1 Timoteus lees sien ons dat Paulus se voorspelling in die kol was. Dwaalleer is reeds ‘n probleem in die gemeente in Efese. Vir Paulus was dwaalleer nie net ‘n hindernis om te oorwin nie, maar ‘n dodelike kanker wat uit die kerk gesny moet word as die kerk gesond wou bly en sy roeping wil vervul.
En vandag? Jones en Woodbridge sê dat 46% van mense wat sê dat hulle Christene is, glo dat God materiële rykdom aan alle gelowiges met genoeg geloof gee. Hierdie sogenaamde voorspoedsteologie belowe materiële en fisiese seëninge in hierdie lewe. Sentrale elemente van die evangelie, soos dit wat Christus reeds aan die kruis vir ons gedoen het en die vergifnis van sonde, word na die agtergrond geskuif. Voorspoedsteologie is veral algemeen in die VSA, maar versprei vinnig dwarsoor die wêreld.
Ons moenie onsself bluf nie – dwaalleraars is steeds in ons midde.